COLOR เปิดบ้านรับ “กสทช.” เยี่ยมชมธุรกิจพลังงานทดแทน
COLOR เปิดบ้านต้อนรับ “กสทช.” เข้าเยี่ยมชม-ดูงานในธุรกิจพลังงานทดแทน
21 ธ.ค. 2564

บริษัท สาลี่ คัลเล่อร์ จำกัด (มหาชน) หรือ COLOR นำโดยคณะผู้บริหารและทีมพนักงาน ได้ให้การต้อนรับคณะกรรมการและทีมสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ในการเข้าศึกษาดูงาน และเยี่ยมชมกระบวนการผลิต และการดำเนินธุรกิจด้านพลังงาน บริษัท เดอะบับเบิ้ลส์ จำกัด ซึ่งเป็นบริษัทย่อย ดำเนินธุรกิจด้านพลังงานทดแทน ผู้ผลิตทุ่นโซลาร์ลอยน้ำ (Floating Solar) เพื่อใช้สำหรับระบบผลิตไฟฟ้าพลังงานแสงอาทิตย์ แบบติดตั้งบนทุ่นลอยน้ำ (Floating PV System) ซึ่งที่ผ่านมาได้มีการทดสอบระบบการผลิตเรียบร้อยเตรียมผลิตให้กับลูกค้า โดยจะมีกำลังการผลิตปีแรก 15 เมกะวัตต์ และจะเพิ่มกำลังการผลิต 40 เกมะวัตต์ ใน 3-5 ปีข้างหน้า โดยงานดังกล่าวจัดขึ้นที่บริษัทฯ ซึ่งอยู่ในจังหวัดสมุทรปราการ เมื่อเร็วๆ นี้